CELEX: 22007D0037
Language: ro
Date: 2007-04-27 00:00:00
Title: Decizia nr. 37/2007 a Comitetului mixt al SEE din 27 aprilie 2007 de modificare a anexei XXI (Statistică) la Acordul SEE

9.8.2007   
            
            
               RO
            
            
               Jurnalul Oficial al Uniunii Europene
            
            
               L 209/66
            
         
      DECIZIA NR. 37/2007 A COMITETULUI MIXT AL SEE
   
   din 27 aprilie 2007
   de modificare a anexei XXI (Statistică) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XXI la acord a fost modificată prin Decizia nr. 159/2006 a Comitetului mixt al SEE din 8 decembrie 2006 (1).
            
         
               (2)
            
            
               Regulamentul (CE) nr. 1503/2006 al Comisiei din 28 septembrie 2006 de punere în aplicare şi de modificare a Regulamentului (CE) nr. 1165/98 al Consiliului privind statisticile pe termen scurt, în ceea ce priveşte definiţiile variabilelor, lista variabilelor şi frecvenţa de elaborare a datelor (2) trebuie încorporat în acord.
            
         
               (3)
            
            
               Regulamentul (CE) nr. 1503/2006 al Comisiei abrogă Regulamentul (CE) nr. 588/2001 al Comisiei (3), care este încorporat în acord şi care, prin urmare, trebuie abrogat în cadrul acordului,
            
         DECIDE:
   Articolul 1
   Anexa XXI la acord se modifică după cum urmează:
   
               1.
            
            
               După punctul 2b [Regulamentul (CE) nr. 588/2001 al Comisiei] se inserează următorul punct:
               
                           „2c.
                        
                        
                           
                              32006 R 1503: Regulamentul (CE) nr. 1503/2006 al Comisiei din 28 septembrie 2006 de punere în aplicare şi de modificare a Regulamentului (CE) nr. 1165/98 al Consiliului privind statisticile pe termen scurt, în ceea ce priveşte definiţiile variabilelor, lista variabilelor şi frecvenţa de elaborare a datelor (JO L 281, 12.10.2006, p. 15).”
                        
                     
         
               2.
            
            
               La punctul 2 [Regulamentul (CE) nr. 1165/98 al Consiliului] se adaugă următoarea liniuţă:
               
                           „—
                        
                        
                           
                              32006 R 1503: Regulamentul (CE) nr. 1503/2006 al Comisiei din 28 septembrie 2006 (JO L 281, 12.10.2006, p. 15).”
                        
                     
         
               3.
            
            
               Textul de la punctul 2b [Regulamentul (CEE) nr. 588/2001 al Comisiei] se elimină.
            
         Articolul 2
   Textele Regulamentului (CE) nr. 1503/2006 în limbile islandeză şi norvegiană, care urmează a fi publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 aprilie 2007, cu condiţia transmiterii prealabile către Comitetul mixt al SEE (4) a tuturor notificărilor prevăzute la articolul 103 alineatul (1) din acord.
   Articolul 4
   Prezenta decizie se publică în secţiunea SEE a Jurnalului Oficial al Uniunii Europene şi în suplimentul SEE la acesta.
   
      Adoptată la Bruxelles, 27 aprilie 2007.
      
         
            Pentru Comitetul mixt al SEE
         
         
            Preşedintele
         
         Alan SEATTER
         
      
   
   
      (1)  JO L 89, 29.3.2007, p. 36.
   
      (2)  JO L 281, 12.10.2006, p. 15.
   
      (3)  JO L 86, 27.3.2001, p. 18.
   
      (4)  Nu sunt indicate cerinţe constituţionale.